Lav et referat af nedenstående tekst:

Tekst:
Hvert år bliver børn og unge udredt for anfaldsfænomener som besvimelse, svimmelhed eller midlertidigt tab af bevidsthed. Hos omkring hver tiende patient kan det ikke tilskrives en kendt fysisk sygdom som for eksempel epilepsi, og der vil derfor være tale om funktionelle kramper, da det er kropslige symptomer uden en fysisk forklaring. Ifølge Anne Sofie Hansen, der er læge ved Børne- og Ungdomspsykiatrien i Region Nordjylland og i flere år har forsket i funktionelle lidelser, mangler der viden på området, og derfor har hun i samarbejde med en række fagpersoner udviklet en tegneserie, der skal give patienter, klassekammerater og forældre en forståelse for sygdommen og hvordan den kan behandles. Historien handler om Ane, der begynder at opleve anfaldskramper og efterfølgende skal igennem en udredning på hospitalet, samtidig med at hun har svært ved at passe skole, venner og svømning. - Vores håb er, at de unge kan genkende sig selv i Anes historie, og finde inspiration og viden om, hvordan sygdommen kan håndteres, fortæller Anne Sofie Hansen. Skal afstigmatisere funktionelle lidelser Tegneserien er blevet til i samarbejde med børn og unge, der lider af funktionelle kramper, og deres forældre. De har blandt andet givet feedback på, hvordan anfaldene skulle illustreres. Håbet er, at tegneserien kan være med til at afstigmatisere funktionelle lidelser. - Der hersker så stor usikkerhed om disse tilstande, der i udgangspunktet hverken kan kategoriseres som rent kropslige eller psykiske. Vi har især brug for at få afstigmatiseret, hvad psykiatriens rolle kan være i forbindelse med behandlingen, så derfor er det så vigtigt, at kendskabet til de funktionelle kramper udbredes. Her håber vi, at historien om Anes Anfald kan være en stor hjælp, siger Anne Sofie Hansen. Tanken er ifølge Anne Sofie Hansen, at den skal udleveres som en pjece på eksempelvis børnafdelinger, børne- og ungepsykiatrien i Region Nordjylland og hos praktiserende læger.

Referat:
En ny tegneserie, der er blevet til af tegneren bag Antboy i samarbejde med fagpersoner inden for sundhedsvæsenet, skal gøre det nemmere at forstå funktionelle anfald.